《汪丞招饮问梅》
宋代·赵汝燧

把酒问梅开也未，巡檐搜见两三枝。祇缘今岁寒差甚，故比常年花较迟。

折向纷华筵畔看，输他冷淡水边时。含香嚼蕊清无奈，散入肝脾尽是诗。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。